สวัสดีครับ คือว่า ไม่ค่อยแน่ใจว่าเกิดจากอะไรแต่เคยอ่านผ่านๆที่มีอาการคล้ายกันเกิดจากการทำกิจกรรมทางเพศแตว่าอยากสอบถามให้แน่ใจครับ อาการของผมเป็นอย่างนี้ครับ คือ มันเป็นแผลฉีกที่ผนังหุ้มอวัยวเพศ บริเวณแผลจะแข็งเหมือนกำลังจะเป็นสะเก็ดครับควรรักษาอย่างไรดีเป็นมาได้เกือบจะอาทิตย์แล้วครับ (ไม่เคยมีเพศสัมพัน) ขอบครับ
สวัสดีค่ะ 'ชื่อ ไรดี'หากไม่เคยมีเพศสัมพันธ์ ไม่ว่าจะทางช่องคลอด ทวารหนัก หรือการทำออรัลเซ็กส์ การมีแผลฉีกขาดที่หนังหุ้มอวัยวะเพศ ก็จะไม่ได้เกิดจากโรคติดต่อทางเพศสัมพันธ์ต่างๆ เช่น เริม ซิฟิลิส แผลริมอ่อน เป็นต้นดังนั้น แผลที่เกิดขึ้น ก็น่าจะเกิดจากการบาดเจ็บ เช่น การถูกของมีคมครูดบาด เป็นต้น ซึ่งการดูแลรักษาก็จะเหมือนกับแผลทั่วไป คือหากเพิ่งเกิดขึ้น ก็ล้างแผลด้วยสบู่ให้สะอาด ใส่ยาฆ่าเชื้อ เช่น โพวิโดน ไอโอดีน เป็นต้น พยายามหลีกเลี่ยงการโดนน้ำ และให้เช็ดทำความสะอาดบาดแผลต่อด้วยน้ำเกลือทุกวันจนกว่าจะหายทั้งนี้ หากเป็นมาเกือบสัปดาห์แล้ว และเริ่มเห็นเป็นสะเก็ดแล้ว ก็ไม่ควรไปแกะสะเก็ดออก และไม่จำเป็นต้องทานยาอะไร และหลังการอาบน้ำ ก็ควรเช็ดบริเวณแผลให้แห้ง พยายามอย่าให้โดนน้ำบ่อยๆ ซึ่งในที่สุด สะเก็ดจะหลุดและผิวหนังที่ฉีกขาดก็จะสมานหายไปได้เองในที่สุดค่ะแต่หากแผลมีการบวมแดง ปวด มีน้ำเหลืองหรือหนองซึม แสดงว่าเกิดการอักเสบติดเชื้อขึ้น แนะนำควรไปพบแพทย์เพื่อรักษาค่ะ